b'\n_START_ARTICLE_\nFr\xc3\xa9d\xc3\xa9ric Mistral\n_START_SECTION_\nLiv og virke\n_START_PARAGRAPH_\nMistral kom fra en velsituert familie av jordeiere, Fran\xc3\xa7ois Mistral og Adelaide Poulinet, begge i slekt med de eldste og mest fornemme familier i Provence, og han led aldri under \xc3\xb8konomiske problemer. Han begynte p\xc3\xa5 skolen f\xc3\xb8rst da han var ni \xc3\xa5r gammel, og begynte straks \xc3\xa5 skulke, noe som fikk hans foreldre til \xc3\xa5 sende ham p\xc3\xa5 kostskole Saint-Michel-de-Frigolet._NEWLINE_Etter \xc3\xa5 ha f\xc3\xa5tt sin bachelorgrad i N\xc3\xaemes, begynte han \xc3\xa5 studere juss i Aix-en-Provence fra 1848 til 1851. Han ble en forkjemper for Provences uavhengighet, og i s\xc3\xa6rdeleshet i \xc3\xa5 gjenopprette \xc2\xabdet f\xc3\xb8rste litter\xc3\xa6re spr\xc3\xa5ket i det siviliserte Europa\xc2\xbb, hvilket var proven\xc3\xa7alsk. Han hadde studert historien til Provence i l\xc3\xb8pet av sin tid i Aix-en-Provence. Uavhengig av sin far besluttet Mistral \xc2\xab\xc3\xa5 l\xc3\xb8fte opp, gjenoppvekke i Provence f\xc3\xb8lelsen av et folk...; \xc3\xa5 flytte denne gjenf\xc3\xb8delse ved \xc3\xa5 gjenreise det naturlige og historiske spr\xc3\xa5ket til landet...; \xc3\xa5 restaurere skikkene i Provence ved \xc3\xa5 puste og flamme av guddommelig poesi.\xc2\xbb Mistral var sv\xc3\xa6rt opptatt av den lokale spr\xc3\xa5ktradisjonen og ble leder for den s\xc3\xa5kalte Felibrig\xc3\xa9-bevegelsen som ble grunnlagt i Han var en del av bevegelsen helt til sin d\xc3\xb8d i 1914. Mistrals egen poesi skrev han p\xc3\xa5 proven\xc3\xa7alsk, og han la ned mer enn 20 \xc3\xa5rs arbeid p\xc3\xa5 sin Lou Tresor de Felibrige, en proven\xc3\xa7alsk ordbok. Poesien hans skal utmerke seg ikke bare for sitt vakre spr\xc3\xa5kf\xc3\xb8ring, men ogs\xc3\xa5 fordi han har lykkes \xc3\xa5 forevige den proven\xc3\xa7alske folkesjelen._NEWLINE_For sin livslange anstrengelser for \xc3\xa5 gjenopprette det naturlige spr\xc3\xa5ket i Provence ble Fr\xc3\xa9d\xc3\xa9ric Mistral en av mottakerne av Nobelprisen i litteratur for 1904. Den andre vinneren av dette \xc3\xa5ret var Jos\xc3\xa9 Echegaray, \xc3\xa6ret for sine spanske drama. Begge mottok den ene halvparten av de totale prispengene. Mistral ga sine prispenger til opprettelsen av et museum i Arles, kjent lokalt som \xc2\xabMuseon Arlaten\xc2\xbb. Museet er betraktet som et av de fremste samlingene av folkekunst og kulturarv fra Provence, inkludert innbo, drakter, keramikk, redskaper og tradisjonelle jordbruksredskaper. For Mistral var folket i Provence \xc2\xabknyttet sammen av spr\xc3\xa5ket\xc2\xbb, som igjen hadde sine \xc2\xabr\xc3\xb8tter i landet og i en fortelling\xc2\xbb._NEWLINE_I 1876 giftet Mistral seg med kvinne fra Burgund, Marie-Louise Rivi\xc3\xa8re (1857\xe2\x80\x931943), i katedralen i Dijon. De fikk ingen barn. Poeten d\xc3\xb8de i mars 1914 i Maillane, den samme landsbyen hvor han ble f\xc3\xb8dt.'